संक्षेप करने के लिए दस्तावेज़: रविवार को महाराष्ट्र के पुणे में एक कार्यक्रम के दौरान पूछे गए सवाल के जवाब में स्मृति ने कहा, "जिस दिन प्रधान सेवक (प्रधानमंत्री) राजनीति से संन्यास लेंगे, मैं भी भारतीय राजनीति को अलविदा कह दूंगी."

हालांकि उन्होंने यह भी स्पष्ट किया कि नरेंद्र मोदी कई सालों तक राजनीति में रहेंगे.

वो कब 'प्रधान सेवक' बनेंगी, इस सवाल के जवाब में स्मृति ने कहा कि वो कभी ऐसी चाहत नहीं रखती हैं.

उन्होंने कहा, "में राजनीति में बेहतरीन नेताओं के साथ काम करने आई हूं और इस मामले में बेहद सौभाग्यशाली रही हूं कि मैंने दिवंगत अटल बिहारी वाजपेयी जैसे दिग्गज नेताओं के साथ काम किया है और अब मोदी जी के साथ काम कर रही हूं."

कांग्रेस सत्ता में आई तो हर गरीब को 10 हज़ार रुपएः राहुल

कांग्रेस अध्यक्ष राहुल गांधी ने कहा कि लोकसभा चुनाव में उनकी पार्टी की जीत होती है और दिल्ली में सरकार बनती है तो देश में न्यूनतम आमदनी योजना लागू की जाएगी.

योजना के तहत हर गरीब के खाते में 10 हज़ार जमा कराए जाएंगे.

पटना में आयोजित जन आकंक्षा रैली में उन्होंने कहा कि सरकार बनने पर पटना विश्वविद्यालय को केंद्रीय विश्वविद्यालय का दर्जा दिया जाएगा.

इससे पहले मुख्यमंत्री नीतीश कुमार ने पटना विश्वविद्यालय के एक आयोजन में प्रधानमंत्री नरेंद्र मोदी से केंद्रीय विश्वविद्यालय का दर्जा दिए जाने की मांग की थी, लेकिन प्रधानमंत्री ने इस मांग को ऩजरअंदाज कर दिया था.

10 करोड़ लोगों की राय से तैयार होगा भाजपा का घोषणा पत्र

लोकसभा चुनाव के लिए बीजेपी ने 'भारत के मन की बात, मोदी के साथ' अभियान की शुरूआत की है. इसके तहत देश भर के लोगों से बीजेपी चुनावी घोषणापत्र के लिए सुझाव लेगी. 

रविवार को बीजेपी अध्यक्ष अमित शाह ने गृह मंत्री राजनाथ सिंह के साथ इस चुनावी अभियान की शुरूआत की. बीजेपी 10 करोड़ लोगों से अपने घोषणापत्र के लिए राय लेगी. 

इस मौके पर अमित शाह ने कहा, ''इस अभियान का उद्देश्य घोषणापत्र तैयार करने की प्रक्रिया को लोकतांत्रिक बनाना है और हम 'न्यू इंडिया' की रूपरेखा तय करने में आम जनता को शामिल करेंगे. 

देश के लोग क्या चाहते हैं और उनका क्या सुझाव है, इस अभ्यास से उनके विचार जानने में मदद मिलेगी.''

चिदंबरम के खिलाफ़ मुक़दमा चलाने की मंज़ूरी

आईएनएक्स मीडिया मामले में कानून मंत्रालय ने पूर्व वित्त मंत्री पी चिदंबरम के ख़िलाफ़ सीबीआई को केस चलाने की मंज़ूरी दे दी...\nसंक्षेप उसी भाषा में जिसमें दस्तावेज़ है:
केंद्रीय मंत्री स्मृति ईरानी ने कहा है कि वो राजनीति को उस दिन अलविदा कहेंगी, जिस दिन प्रधानमंत्री नरेंद्र मोदी संन्यास ले लेंगे.